LT Europos Sąjungos oficialusis leidinys C 128/18

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

(2006/C 128/05)

Šis paskelbimas suteikia teisę užprotestuoti paraišką pagal Tarybos reglamento (EB) Nr. 510/2006 7 straipsnį. Užprotestavimas turi būti pateiktas per šešis mėnesius nuo paskelbimo.

SANTRAUKA

TARYBOS REGLAMENTAS (EB) Nr. 510/2006

Įregistravimo paraiška pagal 5 straipsnį ir 17 straipsnio 2 dalį

„PAIO DE BEJA“

EB Nr.: PT/0230/08.04.2002

SKVN ( ) SGN ( X )

Ši santrauka yra parengta tik informacijai. Suinteresuotosioms šalims rekomenduojama susipažinti su nesutrumpinta produkto specifikacija, kurią galima gauti 1 dalyje nurodytose nacionalinėse institucijose arba Europos Komisijoje (1).

1. Kompetentinga valstybės narės įstaiga:

Pavadinimas: Instituto de Desenvolvimento Rural e Hidráulica Adresas: Av. Afonso Costa, n.ο 3, P-1949-002 Lisboa Telefonas: (351) 218 44 22 00 Faksas: (351) 218 44 22 02 El. paštas: idrha@idrha.min-agricultura.pt

2. Grupė:

Pavadinimas: Cooperativa Agrícola de Beja, CRL Adresas: Rua Mira Fernandes, n.o 2 Apartado 14 P-7801-901 Beja Telefonas: (351) 284 32 20 51 Faksas: (351) 284 32 28 97 El. paštas: coopagri.beja@mail.telepac.pt Sudėtis: Gamintojas ir (arba) perdirbėjas ( X ) Kit: ( )

3. Produkto rūšis:

Klasė 1.2 — Mėsos produktai

4. Specifikacijos aprašymas:

(4 straipsnio 2 dalyje nurodytų sąlygų santrauka)

4.1. Pavadinimas: „PAIO DE BEJA“

4.2. Apibūdinimas: paprastai į kamštinio ąžuolo dūmais silpnai rūkytų dešrų sudėtį įeina alentéjane kiaulių veislės mėsos išpjovos ir kieti lašiniai. Mėsos ir lašinių gabalai pagardinami druska, ankštinių raudonųjų pipirų pasta, sukapotais džiovintais česnakais, kmynais, paprika ir juodaisiais pipirais. Apvalkalui naudojamos natūralios sūdytos kiaulienos žarnos. Tai didelė tiesaus cilindro formos dešra, kurios ilgis siekia nuo 12 iki 20 cm, diametras — nuo 6 iki 15 cm. Jos išorė blizganti ir lengvai grublėta, rausvos ir baltos spalvos, o konsistencija — nuo pusiau kietos iki kietos. Ji suslegiama persukant ir iš abiejų galų surišama medvilnine virvele. Pjūvis — rausvos ar rožinės spalvos su baltomis marmuro pavidalo gyslelėmis, kurio masė — puikios vienalytės išvaizdos. Riebalai — blizgantys baltos perlamutro spalvos, aromatingi, malonaus skonio. Dešra yra malonaus ir švelnaus skonio, kiek pasūdyta, kartais — nestipriai aitri. Aromatas — malonus, delikataus rūkymo.

4.3. Geografinė vietovė: Į Paio de Beja gamybai skirtos pirminės žaliavos geografinę vietovę, kurią natūraliai riboja ąžuolynų zonos („montado“) patenka Abrantes, Alandroal, Alcácer do Sal (išskyrus freguesia de Santa Maria do Castelo), Alcoutim, Aljezur (freguesias de Odeceixe, Bordeira, Rogil ir Aljezur), Aljustrel, Almodôvar, Alter do Chão, Alvito, Arraiolos, Arronches, Avis, Barrancos, Beja, Borba, Campo Maior, Castelo Branco, Castelo de Vide, Castro Marim (freguesias de Odeleite et Azinhal), Castro Verde, Chamusca, Coruche, Crato, Cuba, Elvas (išskyrus freguesia de Caia e S. Pedro), Estremoz, Évora, Ferreira do Alentejo, Fronteira, Gavião, Grândola (išskyrus freguesia de Melides), Idanha-a-Nova, Lagos (freguesia de Bensafrim), Loulé (freguesias de Ameixial, Salir, Alte, Benafim ir Querença), Marvão, Mértola, Monchique (freguesias de Monchique, Marmelete ir Alferce), Monforte, Montemor-o-Novo, Mora, Moura, Mourão, Nisa, Odemira (išskyrus freguesias de Vila Nova de Mil Fontes ir S. Teotónio), Ourique, Penamacor, Ponte de Sôr, Portalegre, Portel, Redondo, Reguengos de Monsaraz, Sabugal, Santiago do Cacém (išskyrus freguesia de Santo André), Sardoal, São Brás de Alportel, Serpa, Sines, Silves (freguesias de S. Marcos, S. Bartolomeu de Messines ir Silves), Sousel, Tavira, (freguesia de Cachopo), Vendas Novas, Viana do Alentejo, Vidigueira, Vila Velha de Ródão ir Vila Viçosa komunos. Atsižvelgiant į pagardų specifiškumą, vietinį gamybos būdą ir juslines produkto savybes, perdirbimo, brandinimo, pjaustymo ir pakavimo būdus, geografinė vietovė yra natūraliai ribojama Beja komunos teritorijos.

4.4. Kilmės įrodymas: Paio de Beja gali būti gaminama perdirbimui naudojant tik perdirbimo vietovėje esančiose perdirbimo įmonėse, kurioms suteiktas tinkamos formos leidimas ir pareiškėjų grupės patvirtinimas. Žaliava yra alentéjane veislės kiaulių, užaugintų gyvulininkystės ūkiuose, turinčiuose ganyklų plotus, kuriuose auga akmeniniai ąžuolai ir (arba) kamštiniai ąžuolai ir kuriuose gali būti taikomos ekstensyvios ar pusiau ekstensyvios gamybos sistemos, kurioms būdingas dominuojantis auginimas atvirame ore. Gyvuliai yra surašyti į genealoginę alentéjane kiaulių veislės knygą. Skerdžiama ir kapojama naudojantis patvirtinimą turinčiose įmonėse, abiem atvejais esančiose gamybos geografinėje vietovėje. Žemės ūkio valdos, skerdyklos ir mėsos kapojimo cechai, taip pat Paio de Beja gamybos cechai yra gamintojų grupės nariai, kuriuos kontroliuoja nepriklausoma įstaiga. Šia sistema užtikrinamas visiškas produkto atsekamumas ir ją taikant bet kuriuo metu galima įrodyti jo kilmę nuo žemės ūkio valdos iki visų parduotų gabalų, visuomet pažymėtų numeruotu sertifikavimo ženklu.

4.5. Gamybos būdas: Dešra gaminama iš alentéjane veislės kiaulių užpakalinės skerdenos dalies, kojų, sprando ir lašinių, kurie sukapojami mechaniniu arba rankiniu būdu tokiu santykiu: 70 — 90 % liesa mėsa ir 10 — 30 % riebalai. Mėsą sukapojus, pagal regionui būdingą ypatybę, ji sumaišoma su lašiniais ir mirkytais vandenyje pagardais. Mišinys šaltoje patalpoje, kurioje temperatūra neviršija 10 °C, o drėgmės kiekis artimas nuo 80 — 90 %, laikomas dvi dienas. Vėliau kemšamos sūryme mirkytos kiaulių žarnos atidžiai prižiūrint, kad dešros būtų gerai suslėgtos ir surištos. Mažiausia tris dienas ir daugiausia dvylika dienų (nuo penkerių iki dešimties dienų vasarą ir nuo aštuonių iki dvylikos dienų žiemą) kimštos dešros rūkomos. Dešra pardavimui rinkoje pateikiama nepjaustyta, supjaustyta į gabalus ir griežinius. Pakuojama esant normalioms, kontroliuojamoms ar vakuuminėms atmosferos sąlygoms, naudojant tam tinkamas nekenksmingas ir inertines produkto atžvilgiu medžiagas. Siekiant išvengti atsekamumo trūkio ar galimybės kontroliuoti, taip pat visų skoninių ir mikrobiologinių produkto savybių pasikeitimo, mėsa gali būti kapojama ir pakuojama tik jos perdirbimo geografinėje vietovėje.

4.6. Ryšys su geografine vietove: Nustatyta, kad Bas-Alentejo vietovėje, dolmenų ir kitų megalitinių paminklų kaiminystėje, kiauliena maistui naudota nuo bronzos amžiaus. Yra liudijimų, kad mėsa regione vartota IV a. prieš Kristų, kai jame dominavo keltai. Šios tautos iš esmės prisidėjo prie Bas-Alentejo mitybos papročių įvairinimo. Vėliau kiaulienos vartoseną praturtino regioną užkariavusių romėnų tradicijos. Kolonizatoriams priskiriami nauji atradimai: kiaulių šėrimas gilėmis ir vietinių aromatinių augalų naudojimas maisto produktų gamyboje. Pirmojo mūsų eros tūkstantmečio skiriamoji ypatybė — musulmonų užkariautojų atvykimas. Visgi, atrodo, kad Korano draudimai neturėjo įtakos regione susiklosčiusiems įpročiams. Šio laikotarpio svarbiausias įnašas be abejonių buvo tas, kad vietiniame kulinarijos mene buvo pradėti vartoti prieskoniai. Amžių eigoje rasta daug faktų, bylojančių, kad augintos ąžuolų gilėmis šertų kiaulių mėsa, šviežia ar konservuota, regione buvo vartojama daugiausia. Gyvūnai gyveno esant ekstensyviam režimui ir kartais papildomai komunų kiaulidėse vadinamose „adúas“, kurios dar visai neseniai buvo sutinkamos Alentejo žemėse. Nuo antikos iki mūsų dienų alentéjane gastronomijoje kiaulėms visuomet teko išskirtinė vieta. Dešrų gamybos menas, kurio svarbus produktas yra Paio de Beja, išsivystė dėl poreikio konservuoti kiaulieną ištisus metus. Galiausiai Paio de Beja su regionu sieja trys pagrindiniai dalykai: naudojamos mėsos kilmė — autochtoninės veislės gyvūnas; šis gyvūnas auginamas regiono ąžuolynuose; specifiniu būdu ruošiama pagardinta mėsa yra ypatingo skonio, juslinių savybių ir išvaizdos, išskiriančių ją iš kitų Alentejo regione gaminamų rūkytų mėsos produktų.

4.7. Kontrolės institucija:

Pavadinimas: Certialentejo — Certificação de Produtos Agrícolas, LDA Adresas: Av. General Humberto Delgado, N.o 34 1.a Esq P-7000-900 Évora Telefonas: (351) 266 76 95 64 Faksas: (351) 266 76 95 66 El. paštas: certialentejo@net.sapo.pt

Įstaiga „Certialentejo“ buvo pripažinta atitinkanti normos 45011:2001 reikalavimus.

4.8. Ženklinimas etiketėmis: Etiketėje privaloma įrašyti žodžius „PAIO de BEJA — Indicação Geográfica Protegida“ kartu su šalia esančiu Bendrijos logotipu. Etiketėje turi būti nurodytas sertifikavimo ženklas, kuriame būtinai nurodomas produkto pavadinimas ir atitinkama formuluotė, kontrolės įstaigos pavadinimas ir serijos numeris (skaitmeninis ar skaitmeninis-raidinis produkto atsekamumo kodas).

4.9. Nacionaliniai reikalavimai: —

(1) Commission européenne, Direction générale de l'agriculture et du développement rural, Unité Politique de qualité des produits agricoles, B-1049 Bruxelles.